钦定古今图书集成/明伦汇编/官常典/第421卷 > 书经 > 《立政》
## 钦定古今图书集成/明伦汇编/官常典/第421卷 > 书经 > 《立政》

周公若曰：“拜手稽首，告嗣天子王矣。”用咸戒于王曰：
“王左右常伯、常任、准人、缀衣、虎贲。”周公曰：“呜呼，休兹
知恤鲜哉！”

〈注〉掌服器者曰缀衣，执射御者曰虎贲。吴氏曰：“缀衣，虎贲，近臣之长也。”葛氏曰：“缀衣，《周礼司服》之类。虎贲，《周礼》之虎贲氏也。”〈大全〉林氏曰：“《虎贲》，缀衣之类。朝夕与王处，最亲且密，苟非其人，则主德内蔽，大臣虽贤，何所施其力哉？”吴氏曰：“缀衣，幄帐也，如幕人掌次之类。虎贲卫王者，如虎贲氏、旅贲氏之类。”